rejauldu/bengali-wikipedia huggingface dataset:
কিম দায়ে জং (; জন্ম: ৬ জানুয়ারি, ১৯২৫ - মৃত্যু: ১৮ আগস্ট, ২০০৯) দক্ষিণ কোরিয়ার রাষ্ট্রপতি ছিলেন।Kim Dae Jung ; Hanja 金大中 Sunshine Policy বাস্তবায়নের কারণে তিনি ২০০০ সালে শান্তিতে নোবেল পুরস্কার লাভ করেন। তিনি হচ্ছেন কোরিয়ার প্রথম ব্যক্তি যিনি এ পুরস্কার পেয়েছেন।Kim Dae-Jung  (Short Asian Week biography) ১৯৫৭ সালে রোমান ক্যাথলিক হন। কখনো কখনো তাকে এশিয়ার নেলসন ম্যান্ডেলা নামে ডাকা হয়।Kim Dae-Jung  (Short CNN biography) কেননা, ক্ষমতায় আরোহণ করতে তাকে দীর্ঘ সময় ধরে অপেক্ষা করতে হয়েছে।  ১৯৯৮ থেকে ২০০৩ সাল পর্যন্ত তিনি দক্ষিণ কোরিয়ার রাষ্ট্রপতি হিসেবে ক্ষমতাসীন ছিলেন। তিনি কিম ইয়াং স্যামের স্থলাভিষিক্ত হন। দক্ষিণ কোরিয়ার উপকূলবর্তী দক্ষিণ জিওলা প্রদেশের হাউই-দো এলাকায় জন্মগ্রহণ করেন তিনি।   প্রারম্ভিক জীবন  কিম মনে করতেন যে তিনি ৬ জানুয়ারি, ১৯২৪ সালে জন্মগ্রহণ করেছেন। কিন্তু পরবর্তীকালে জানা যায় যে, জাপানী ঔপনিবেশিক শাসনামলকে দূরে সরিয়ে রাখতেই তার জন্ম তারিখ ৩ ডিসেম্বর, ১৯২৫ রাখা হয়েছে। তৎকালীন জিওলা প্রদেশের সিনান এলাকা ছিল তার জন্মস্থান; যা বর্তমানের জিওলানাম-দো শহর। মকপো কমার্শিয়াল হাই স্কুল থেকে শীর্ষস্থান অধিকার করে স্নাতক ডিগ্রী সম্পন্ন করেন। জাপান অধিগ্রহণকৃত কোরিয়ায় সামান্য একজন কেরাণী হয়ে জাপানী মালিকানাধীন জাহাজ কোম্পানী কাজ শুরু করেন। পরবর্তীকালে তিনি নিজেই এ প্রতিষ্ঠানের মালিকানা স্বত্ত্ব লাভ করেন এবং খুবই ধনী লোকে পরিণত হন। কোরিয়ার যুদ্ধের সময়কালে কমিউনিস্টদের হাতে আটক হয়েছিলেন তিনি।"Kim Dae Jung". Encyclopædia Britannica. 2009. Retrieved 18 August 2009.   রাজনীতিতে প্রবেশ  থাম্ব|১২ সেপ্টেম্বর ১৯৯৯, অকল্যান্ডে APEC সভায় মার্কিন যুক্তরাষ্ট্রের প্রেসিডেন্ট বিল ক্লিনটনকে (বাম দিকে) শুভেচ্ছা জানাচ্ছেন জং কোরিয়া প্রথম রাষ্ট্রপতি সিংমেন রি'র সরকার প্রশাসনে অংশগ্রহণের মাধ্যমে ১৯৫৪ সালে প্রথম কিম দায়ে জং রাজনীতিতে অংশগ্রহণ করেন। ১৯৬১ সালে জাতীয় পরিষদের সদস্যরূপে নির্বাচিত হলেও সামরিক অভ্যুত্থানের মাধ্যমে ক্ষমতায় আরোহণকারী স্বৈরশাসক পার্ক চুং হি তার ক্ষমতা প্রয়োগ করে নির্বাচন বাতিল করে দেন। এছাড়াও, ১৯৬৩ এবং ১৯৬৭ সালেও ধারাবাহিকভাবে সংসদে প্রতিনিধিত্ব করলেও প্রত্যেকবারই বিরোধীদলের নেতার ভূমিকায় ছিলেন তিনি। ১৯৭১ সালের রাষ্ট্রপতি নির্বাচনে বিরোধী প্রার্থী হিসেবে তিনি পার্ক চুং হিকে প্রায় পরাভূত করেছিলেন। কিন্তু বেশ কয়েকবার হাতকড়া পড়ায় ক্ষমতাসীন প্রার্থীকে পরাভূত করা সম্ভব হয়নি।"Kim Dae-jung – Biography". The Nobel Foundation. 2000. Retrieved 18 August 2009.  খুবই প্রথিতযশা বক্তা কিম তার স্বভাবসুলভ বাগ্মীতা প্রদর্শনের মাধ্যমে সমর্থকদেরকে আকৃষ্ট ও তাদের বিশ্বাসযোগ্যতা অর্জন করতে পেরেছিলেন। তার প্রতি ভোটারদের সমর্থনের প্রভাব পড়ে জিওলা অঞ্চলে। সেখানে তিনি অবিশ্বাস্যভাবে ৯৫% ভোট পেয়েছিলেন। শতাংশের বিচারে তা দক্ষিণ কোরিয়ার রাজনীতিতে অনতিক্রম্য দূরত্বে অবস্থান করেছে।  পুরস্কার ও সম্মাননা  নোবেল শান্তি পুরস্কার, (২০০০)   তথ্যসূত্র      বিষয়শ্রেণী:১৯২৪-এ জন্ম বিষয়শ্রেণী:২০০৯-এ মৃত্যু বিষয়শ্রেণী:দক্ষিণ কোরিয়ার রাষ্ট্রপতি বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:ডেমোক্রেটিক পার্টি (দক্ষিণ কোরিয়া, ২০০০) রাজনীতিবিদ বিষয়শ্রেণী:রোমান ক্যাথলিক ধর্মে ধর্মান্তরিত বিষয়শ্রেণী:একাধিক অঙ্গ ব্যর্থতায় মৃত্যু বিষয়শ্রেণী:অলিম্পিক অর্ডার গ্রহণকারী বিষয়শ্রেণী:দক্ষিণ কোরীয় নোবেল বিজয়ী বিষয়শ্রেণী:অপহৃত রাজনীতিবিদ বিষয়শ্রেণী:রাজনৈতিক বন্দী বিষয়শ্রেণী:নব্য উদারনীতিবাদ বিষয়শ্রেণী:ডানপন্থী মতাদর্শ
খাপা () ভারতের মহারাষ্ট্র রাজ্যের নাগপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭৪ মিটার (৮৯৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে খাপা শহরের জনসংখ্যা হল ১৪,৯৭২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে খাপা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
এলিজাবেথ আলটম্যান-গটথেইনার (২৬ মার্চ, ১৮৭৪ – ২১ অক্টোবর, ১৯৩০) ছিলেন জার্মানিতে বিশ্ববিদ্যালয়ের প্রফেসর হওয়া প্রথম নারীদের মধ্যে একজন এবং নারীর অধিকার আন্দোলনের একজন সক্রিয় কর্মী।  তিনি বের্লিন-এ জন্মগ্রহণ করেন। ১৯০৪ সালে তিনি জুরিখ, সুইজারল্যান্ড থেকে ডক্টরেট লাভ করেন। ১৯০৮ সালের মধ্যে তিনি ম্যানহেইমের অর্থনৈতিক কলেজে লেকচারার হিসেবে কাজ শুরু করেন, এবং ১৯২৪ সালের মধ্যে তিনি অর্থনীতিতে প্রফেসর হিসেবে নিয়োগ পান। ১৯৩০ সালে তিনি ম্যানহেইম-এ ৫৬ বছর বয়সে মৃত্যুবরণ করেন।   একাডেমিক জীবন  তিনি অর্থনৈতিক বিষয়াদি নিয়ে বেশ কয়েকটি বই এবং প্রবন্ধ লিখেছেন। ১৯১২ সাল থেকে তিনি নারীবাদী বার্ষিকী Jahrbuch der Frauenbewegung সম্পাদনা করেন।  ম্যানহেইম বিশ্ববিদ্যালয় প্রতিবছর "এলিজাবেথ আলটম্যান-গটথেইনার-প্রাইজ" প্রদান করে, যা শিক্ষার্থীদের লিঙ্গ গবেষণার উপর করা থিসিসের জন্য প্রদান করা হয়।   তথ্যসূত্র    আরও পড়ুন   সলোমন, অ্যালিস: "এলিজাবেথ আলটম্যান-গটথেইনার zum Gedächtnis" (৩. Jg., Nr. ৯, ১. ডিসেম্বর ১৯৩০) ডি অস্ট্রিয়ারিন: জেইটশ্রিফট ফুর অ্যাল্লে ইনটারেসেন ডের ফ্রাউ, হর্সগ. বুনড অস্ট্রিয়শের ফ্রাউনভারাইন, ভিয়েনা, ১৯২৮ - ১৯৩৮ (হেফট ২)  Zahn-Harnack, Agnes: "Altmann-Gottheiner, Elisabeth." ইন: Neue Deutsche Biographie (NDB). ব্যান্ড ১, ডাঙ্কার অ্যান্ড হুমব্লট, বার্লিন ১৯৫৩, পৃষ্ঠা ২২৭  বিষয়শ্রেণী:নারীবাদ অধ্যয়ন পণ্ডিত বিষয়শ্রেণী:বার্লিনের ব্যক্তি বিষয়শ্রেণী:১৯৩০-এ মৃত্যু বিষয়শ্রেণী:১৮৭৪-এ জন্ম
থাম্ব|ডান|250px|ব্লাষ্টার ওয়ার্মের হেক্স ডাম্প যাতে দেখা ওয়ার্ম প্রোগ্রামার কর্তৃক যাচ্ছে একটি বার্তা রেখে দেয়া হয়েছে মাইক্রোসফট সিইও বিল গেটসের জন্য  থাম্ব|কনফিকার ওয়ার্ম ছড়িয়ে পড়া একটি কম্পিউটার ওয়ার্ম হল একটি স্বাধীন ম্যালঅয়্যার কম্পিউটার প্রোগ্রাম যা নিজেকে নকল করতে পারে যাতে তা অন্য কম্পিউটারে ছড়িয়ে পড়তে পারে। প্রায়শই এটি ছড়িয়ে পড়ার করার কাজে কম্পিউটার নেটওয়ার্ক ব্যবহার করে এবং অন্য কম্পিউটারের নিরাপত্তা ব্যর্থতার সুযোগ নেয়। একটি কম্পিউটার ভাইরাসের মত এটিরও নিজেকে কোন প্রোগ্রামে যোগ করার প্রয়োজন হয় না। এগুলো সবসময় নেটওয়ার্কের কিছু ক্ষতি করে এমনকি ইন্টারনেট ব্যান্ডউইথ খরচ করেও। কিন্তু ভাইরাস একটি কম্পিউটারের ফাইল নষ্ট করে বা আক্রান্ত করে।  অনেক ওয়ার্মই তৈরী করা হয়েছে ছড়িয়ে পড়ার জন্য এবং যেসব সিস্টেম দিয়ে তারা যায় সেগুলোর কোন পরিবর্তন সাধন করে না। তবে, মরিস ওয়ার্ম এবং মাইডুম দেখিয়েছে যে, এগুলো "পেলোড ফ্রি" নেটওয়ার্ক ট্রাফিক এবং অন্যান্য অনুদ্দেশ্যিত ফলাফল তৈরী করতে পারে। একটি "পেলোড" হল কোড যা নকশা করা হয়েছে ছড়িয়ে পড়া ছাড়াও আরো বেশি কাজ করার জন্য - এটি হয়ত হোস্ট সিস্টেম থেকে ফাইল ডিলিট করতে পারে (এক্সপ্লোরজিপ ওয়ার্ম), ফাইলকে এনক্রিপ্ট করতে পারে অথবা ইমেইলের মাধ্যমে ডকুমেন্ট পাঠাতে পারে। একটি খুবই সাধারণ পেলোড হল আক্রান্ত কম্পিউটারে একধরনের পিছনের দরজা তৈরী করা যাতে করে ওয়ার্ম প্রস্তুতকারক কম্পিউটারের নিয়ন্ত্রণ নিয়ে নিতে পারেন। এধরনের মেশিনগুলোকে প্রায়শই ডাকা হয় বটনেট বলে এবং স্প্যাম প্রেরণকারীদের দ্বারা বহুল ব্যবহৃত যা তারা ইমেইলে পাঠায় (জাঙ্ক ইমেইল) অথবা তাদের ওয়েব ঠিকানা লুকানোর জন্য। ধারণা করা হয়, স্প্যামাররা এধরনের ওয়ার্মগুলো তৈরীতে অর্থ সহায়তা করে এবং এমন ওয়ার্ম প্রস্তুতকারকদের ধরা হয়ে যারা আক্রান্ত আইপি ঠিকানা বিক্রয় করছে। অন্যান্যরা বিভিন্ন কোম্পানিকে ব্ল্যাকমেইল করার চেষ্টা করে ডস আক্রমণের হুমকি দিয়ে।  অন্যান্য ম্যালঅয়্যার দ্বারাও পিছনের এই দরজা বা গোপন দরজা তৈরীর চমৎকার কাজটি হয়ে থাকে যাতে ওয়ার্মও রয়েছে। উদাহরণসরূপ ডুমজুস, যা মাইডুম কর্তৃক তৈরী করা গোপন দরজা দিয়ে ছড়িয়ে পড়ে। ম্যালঅয়্যারের আরেকটি উদাহরণ হল রুটকিটের সুযোগ নেয়া এবং সনি/বিএমজি ডিআরএমের সফটওয়্যার দ্বারা ইনস্টল করা গোপন দরজা যা লক্ষাধিক লোক ব্যবহার করত সংঙ্গীত সিডির জন্য ২০০৫ সালের পূর্বে।   আরও দেখুন   কম্পিউটার এবং নেটওয়ার্ক পাহারা  কম্পিউটার ভাইরাস  সাহায্যকারী ওয়ার্ম  স্প্যাম  উল্লেখ্যযোগ্য ভাইরাস এবং ওয়ার্মের সময়চিত্র  ট্রোজান হর্স (কম্পিউটিং)  এক্সএসএস ওয়ার্ম   তথ্যসূত্র    বহিঃসংযোগ   Malware Guide – Guide for understanding, removing and preventing worm infections on Vernalex.com.  "The 'Worm' Programs – Early Experience with a Distributed Computation", John Shoch and Jon Hupp, Communications of the ACM, Volume 25 Issue 3 (March 1982), pages 172-180.  "The Case for Using Layered Defenses to Stop Worms", Unclassified report from the U.S. National Security Agency (NSA), 18 June 2004.  Worm Evolution, paper by Jago Maniscalchi on Digital Threat, 31 May 2009.    বিষয়শ্রেণী:ম্যালঅয়্যারের প্রকারভেদ বিষয়শ্রেণী:ম্যালওয়্যারের প্রকারভেদ
right|thumb|একজন বাদক সারেঙ্গি বাজাচ্ছে সারেঙ্গি তিন-তারে নির্মিত ততযন্ত্র। প্রাচীনকাল হতে ভারতবর্ষের ঐতিহ্যবাহী সঙ্গীতে তথা পাঞ্জাবী লোকসঙ্গীত, রাজস্থানি লোকসঙ্গীত, সিন্ধি লোকসঙ্গীত ও বড়ো লোকসঙ্গীত, পাকিস্তান, দক্ষিণ ভারত ও বাংলাদেশে এই যন্ত্রের ব্যবহার হয়ে আসছে। নেপালি সারেঙ্গি একই ধরনের বাদ্যযন্ত্র, কিন্তু তা লোকসঙ্গীতের বাদ্যযন্ত্র, অলঙ্কৃত নয় এবং চার-তার সংবলিত।  উল্লেখযোগ্য বাদক ভারতের সারেঙ্গি বাদক  আব্দুল লতিফ খান (১৯৩৪-২০০০)  অরুণা নারায়ণ (জন্ম ১৯৫৯)  আশিক আলি খান (১৯৪৮-১৯৯৯)  কমল সাবরি (জন্ম ১৯৭৪)  গুলাম আলী (জন্ম ১৯৭৫)  ধ্রুব ঘোষ (১৯৫৭-২০১৭)  ওস্তাদ ফাইয়াজ খান (জন্ম ১৯৬৮)  ভারত ভূষণ গোস্বামী (জন্ম ১৯৫৫)  মঈনুদ্দীন খান  মনোন্মানি (জন্ম ২০০০)  রমেশ মিশ্র (১৯৪৮-২০১৭)  রাম নারায়ণ (জন্ম ১৯২৭)  সাবির খান (জন্ম ১৯৭৮)  সাবরি খান (১৯২৭-২০১৫)  সিদ্দিকী আহমেদ খান (১৯১৪-)  সুহেল ইউসুফ খান (জন্ম ১৯৮৮)  উস্তাদ সুলতান খান (১৯৪০-২০১১)  হর্ষ নারায়ণ (জন্ম ১৯৮৫)  পাকিস্তানের সারেঙ্গি বাদক  আল্লা রাখা (১৯৩২-২০০০)  বুন্দু খান (১৮৮০-১৯৫৫)  নাথু খান (১৯২০-১৯৭১)  মাওলানা সৈয়দ আব্দুল হাদী কাঞ্চনপুরী আল মাইজভান্ডারী (১৮৭০ - ১৯০৫)   অন্যান্য সারেঙ্গি বাদক  ইয়ুজি নাকাগাওয়া, জাপানি সারেঙ্গি বাদক   আরও দেখুন   এস্রাজ  সারিন্দা  তথ্যসূত্র  বহিঃসংযোগ  sarangi.info Sarangi, Gujarat, 19th century Sarangi, ca. 1900 Sarangi, North India, late 19th century  বিষয়শ্রেণী:ততযন্ত্র বিষয়শ্রেণী:ভারতীয় বাদ্যযন্ত্র
লিঙ্গিয়াদি () ভারতের ছত্তিসগড় রাজ্যের বিলাসপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে লিঙ্গিয়াদি শহরের জনসংখ্যা হল ১৫,৭৬৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে লিঙ্গিয়াদি এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর বিষয়শ্রেণী:বিলাসপুর জেলার নগর ও শহর, ছত্তিশগড়
তিলক কুমার চক্রবর্তী (জন্ম ১৯৬৬) পশ্চিমবঙ্গের একজন ভারতীয় রাজনীতিবিদ। তিনি পূর্ব মেদিনীপুর জেলার মহিষাদল বিধানসভা কেন্দ্র থেকে পশ্চিমবঙ্গ বিধানসভার সদস্য। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেস দলের প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  চক্রবর্তী মহিষাদল, পূর্ব মেদিনীপুর জেলা, পশ্চিমবঙ্গ থেকে এসেছেন। তিনি ভবানীপ্রসাদ চক্রবর্তীর ছেলে। তিনি ১৯৮৮ সালে বিদ্যাসাগর বিশ্ববিদ্যালয়ের অধিভুক্ত মহিষাদল রাজ কলেজ থেকে বিকম ডিগ্রি অর্জন করেন। তিনি নিজের ব্যবসা চালান এবং তার স্ত্রী একটি প্রাথমিক বিদ্যালয়ে চাকরি করেন।   কর্মজীবন  ২০২১ সালের পশ্চিমবঙ্গ বিধানসভা নির্বাচনে চক্রবর্তী সর্বভারতীয় তৃণমূল কংগ্রেসের প্রতিনিধিত্ব করে মহিষাদল বিধানসভা কেন্দ্র থেকে জয়ী হন। তিনি ১০১,৯৮৬ ভোট পেয়ে তার নিকটতম প্রতিদ্বন্দ্বী ভারতীয় জনতা পার্টির বিশ্বনাথ ব্যানার্জিকে ২,৩৮৬ ভোটের ব্যবধানে পরাজিত করেন।   তথ্যসূত্র   বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম
বিরল রেলওয়ে স্টেশন  বাংলাদেশের রংপুর বিভাগের দিনাজপুর জেলার বিরল উপজেলার একটি রেলওয়ে স্টেশন। এটি ভারত সীমান্তের কাছে বারসই-পার্বতীপুর লাইনে অবস্থিত বাংলাদেশের সর্বশেষ রেলওয়ে স্টেশন।  পরিষেবা বিরল রেলওয়ে স্টেশন থেকে দিনাজপুর কমিউটার যাত্রা শুরু করে যার গন্তব্য লালমনিরহাট রেলওয়ে স্টেশন  । এছাড়া ভারত ও বাংলাদেশের কিছু মালবাহী ট্রেন চলাচল করে।   ইতিহাস  সম্পাদনা আসাম বিহার স্টেট রেলওয়ে ১৮৮৯ সালে পার্বতীপুর থেকে কাটিহার পর্যন্ত মিটারগেজ রেলপথ প্রসারিত করে।তখন বিরল স্টেশন তৈরি  হয়। ১৯৪৭ সালে ভারত বিভাগের সাথে, কাটিহার-রাধিকাপুর অংশটি ভারতে অন্তর্ভুক্ত হয় এবং বিরল-পার্বতীপুর অংশটি পাকিস্তানে (পরবর্তীতে বাংলাদেশ) অন্তর্ভুক্ত হয়।   সম্পর্কিত নিবন্ধ  রাধিকাপুর রেলওয়ে স্টেশন কাঞ্চন রেলওয়ে স্টেশন  তথ্যসূত্র  বিষয়শ্রেণী:দিনাজপুর জেলার রেলওয়ে স্টেশন বিষয়শ্রেণী:রংপুর বিভাগের রেলওয়ে স্টেশন বিষয়শ্রেণী:১৮৭৯-এ চালু রেলওয়ে স্টেশন
রয়েল বেঙ্গল রহস্য সন্দীপ রায় পরিচালিত ২০১১ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের পঞ্চম চলচ্চিত্র এবং গোরস্থানে সাবধান!-এর সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী, তোপসের ভূমিকায় সাহেব ভট্টাচার্য এবং জটায়ুর ভূমিকায় বিভু ভট্টাচার্য। এটি জটায়ু চরিত্রে বিভু ভট্টাচার্যের শেষ অভিনয়।।  কাহিনী সংক্ষেপ মহীতোষ সিংহ রায়ের আমন্ত্রণে লালমোহন গাঙ্গুলি ওরফে জটায়ু ফেলুদা ও তোপসেকে নিয়ে ভুটানের কাছাকাছি এক জঙ্গলের পাশে তার বাড়িতে যান। তাদের যাওয়ার কিছুদিন পর মহিতোষের সহকারী তড়িৎ মারা যায়। তার মৃতদেহ জঙ্গলে পাওয়া যায়। পুলিশ তদন্ত করে জানায় যে বাঘের আক্রমণে সে মারা গেছে। বাড়িতে থাকেন মহীতোষবাবুর বড় দাদা যিনি মানসিক ভারসাম্যহীন ও মহীতোষের বন্ধু শশাঙ্ক বাবু, যিনি ভাল শিকারী। খুনের জায়গায় ফেলুদা রক্তমিশ্রিত একটি তরবারি খুঁজে পান। ইতোমধ্যে মহিতোষ ফেলুদাকে একটি ধাঁধা দেন। ফেলুদা ধাঁধার উত্তর খুঁজে বের করে এবং মানুষের দাঁতহীন মুখের মত গর্তওয়ালা একটি গাছের থেকে ৫৫ হাত দূরে গুপ্তধনের সন্ধান পান। ফেলুদা তার সঙ্গীদের নিয়ে সেই গুপ্তধনের খুঁজে গেলে পথে তিনি তড়িতের চশমা ও টর্চ লাইট খুঁজে পান। ফলে তিনি আন্দাজ করেন যে তড়িৎও সেই গুপ্তধনের সন্ধান খুঁজে পেয়েছিল। ফেলুদা তদন্ত করে খুঁজে পান আসলে তড়িৎ বাঘের আক্রমণে বা কারো দ্বারা খুন হয় নি। তার হাতের তরবারি বিদ্যুৎ পৃষ্ঠ হয়ে চুম্বকের মত কাজ করে অর্থাৎ প্রকৃতিই তাকে সাজা দেয়।  কুশীলব  সব্যসাচী চক্রবর্তী - ফেলুদা  সাহেব ভট্টাচার্য - তোপসে  বিভু ভট্টাচার্য - জটায়ু  বসুদেব মুখোপাধ্যায় - মহিতোষ সিংহ রায়  ভাস্বর চট্টোপাধ্যায় - তড়িৎ সেনগুপ্ত  পরাণ বন্দ্যোপাধ্যায় - দেবতোষ সিংহ রায়  দেবেশ রায় চৌধুরী - শশাঙ্ক সান্যাল  সঞ্জীব সরকার - মাধবলাল  বিপ্লব চট্টোপাধ্যায় - দিব্যেন্দু বিশ্বাস  নির্মাণ ছবিটি যৌথভাবে প্রযোজনা করে  শ্রী ভেঙ্কটেশ ফিল্মস ও সুরিন্দর ফিল্মস। জটায়ুর ভূমিকায় অভিনেতা বিভু ভট্টাচার্য ২২ সেপ্টেম্বর, ২০১১ মারা যান। সেদিনই তার অংশের ডাবিং শেষ হয়েছিল।  সমালোচকদের প্রতিক্রিয়া টাইমস অফ ইন্ডিয়া ছবিটিকে ৫-এ ৪ রেটিং দিয়েছে এবং এখন পর্যন্ত (২০১৬) করা সন্দীপ রায়ের সেরা ফেলুদা চলচ্চিত্র বলে উল্লেখ করেছে। ইন্ডিয়ান এক্সপ্রেসের সোমা এ চ্যাটার্জি সন্দীপ রায়ের পরিচালনার প্রশংসা করেছেন। খবর ৩৬৫ দিনের চলচ্চিত্র সমালোচক সৌগত সরকার এই ছবিকে সন্দীপ রায়ের ফেলুদার অন্যতম স্ত্রাকচারাল পারফেক্ট এবং অভিনয় সমৃদ্ধ বলে বর্ণনা করেছেন। তবে গ্রাফিকসের কাজে খুঁত ধরেছেন। সব্যসাচী চক্রবর্তী গোয়েন্দার ভূমিকার জন্য একটু বেশিই বয়স্ক হয়ে গেছেন বলে উল্লেখ করেছেন, এবং পরাণ বন্দ্যোপাধ্যায়, সাহেব ভট্টাচার্য, ও পরলোকগত বিভু ভট্টাচার্য-এর অভিনয়ের প্রশংসা করেছেন।  আরও দেখুন  চলচ্চিত্রে ফেলুদা  তথ্যসূত্র  বহিঃসংযোগ      বিষয়শ্রেণী:২০১১-এর চলচ্চিত্র বিষয়শ্রেণী:২০১০-এর দশকের গোয়েন্দা চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার উপন্যাস অবলম্বনে চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:সত্যজিৎ রায়ের উপন্যাস অবলম্বনে চলচ্চিত্র বিষয়শ্রেণী:সন্দীপ রায় পরিচালিত চলচ্চিত্র বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র বিষয়শ্রেণী:চলচ্চিত্রে ফেলুদা বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় শিশুতোষ চলচ্চিত্র
থাম্ব|অ্যাঞ্জেলা ভালে, ২০১২ অ্যাঞ্জেলা ভালে ( এতনা মারিয়া দে লস অ্যাঞ্জেলেস ভালি সেরাতো ; ৭ জানুয়ারি, ১৯২৭ - ৯ মে, ২০০৩) ছিলেন একজন হন্ডুরান লেখিকা, সাংবাদিক এবং প্রাবন্ধিক। ১৯৬৭ সালে তিনি প্রথম "প্রিমিও ন্যাসিয়োনাল ডি পোয়েসিয়া জুয়ান রামন মোলিনা" পুরস্কার পেয়েছিলেন।   জীবনী  এতনা মারিয়া দে লস অ্যাঞ্জেলস ভ্যালি ১৯২৭ সালের ৭ জানুয়ারি হন্ডুরাসের তেগুসিগালপাতে (কোমায়গেলা) জন্মগ্রহণ করেছিলেন।, তিনি বের্নার্দো ভালে হার্নান্দেজ এবং আনা লিওনোর সেরাতো সালগাদোর কন্যা। তরুণী বয়সে তিনি নিজের পিতামহী অ্যাঞ্জেলা হার্নান্দেজের সম্মানে অ্যাঞ্জেলা ভালে ছদ্মনামটি গ্রহণ করেছিলেন।  তিনি ভেল এল দিয়া, এল ক্রোনিস্তা ও লা প্রেনসাসহ হন্ডুরাসের বিভিন্ন সংবাদপত্রে সাংবাদিক হিসাবে কাজ করেছিলেন। কবি হিসাবে তিনি সনাতন পদ্ধতিতে তবে আধুনিক রূপে সনেট বা লম্বা ছড়া ব্যবহার করে কবিতা রচনা করতেন।  ২০০৯ সালের ৯ ই মে তিনি তেগুসিগালপায় মৃত্যুবরণ করেছিলেন।   পুরস্কার   ১৯৬৭, প্রথম পুরস্কার, প্রিমিও ন্যাসিয়োনাল ডি পোসেসা জুয়ান রামন মোলিনা    তথ্যসূত্র   বিষয়শ্রেণী:ছদ্মনামধারী লেখিকা বিষয়শ্রেণী:২০০৩-এ মৃত্যু বিষয়শ্রেণী:১৯২৭-এ জন্ম বিষয়শ্রেণী:২০শ শতাব্দীর সাংবাদিক বিষয়শ্রেণী:২০শ শতাব্দীর ছদ্মনামধারী লেখক
সংযুক্ত আরব আমিরাত-সিরিয়া সম্পর্ক, সংযুক্ত আরব আমিরাত এবং সিরিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। উভয় দেশই মুসলিমপ্রধান দেশ। তাই উভয় দেশই বিভিন্ন বাধা সত্ত্বেও ইসলামিক বিভিন্ন প্রকল্প বাস্তবায়নের মাধ্যমে ইসলামের প্রসার ঘটাতে আগ্রহী। এছাড়াও, উভয় দেশের রাষ্ট্রধর্মই ইসলাম। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। আবার সংযুক্ত আরব আমিরাত এবং সিরিয়া উভয় দেশই মধ্যপ্রাচ্যে অবস্থিত এবং আরব লীগ এর সদস্য। তাই বিভিন্ন কাজের ক্ষেত্রে এই দুই দেশের মধ্যে সমন্বয় পাওয়া যায়। এছাড়াও উভয় দেশই মধ্যপ্রাচ্যের হওয়ায় সাংস্কৃতিক বিভিন্ন বিষয়ে এই দুই দেশের মধ্যে অনেক মিল পাওয়া যায় এবং এই দেশ দুটির মাঝে সাংস্কৃতিকভাবে ঘনিষ্ঠ সম্পর্ক রয়েছে। সিরিয়ার বহু নাগরিক বর্তমানে অভিবাসী হিসেবে সংযুক্ত আরব আমিরাতে বসবাস করেন।  সিরিয়ার রাজধানী দামেস্কতে সংযুক্ত আরব আমিরাতের একটি স্থায়ী দূতাবাস রয়েছে। অপরদিকে সংযুক্ত আরব আমিরাতের রাজধানী দুবাইতে, সিরিয়ার একটি কনস্যুলেট জেনারেল রয়েছে।  ২০১১ সালে সিরিয়ায় গৃহযুদ্ধ শুরু হয়।। এ সত্ত্বেও ২০১৩ সালের ২৫ সেপ্টেম্বর, সংযুক্ত আরব আমিরাতের পররাষ্ট্রমন্ত্রী, আব্দুল্লাহ বিন জায়েদ আল নাহিয়ান বলেন সংযুক্ত আরব আমিরাত সিরিয়ার পাশে থাকবে এবং সিরিয়ায় স্থিতিশীলতা আনয়নের জন্য দেশটিকে সহায়তা দিয়ে যাবে।  কিন্তু, সংযুক্ত আরব আমিরাত, বাশার আল-আসাদ সরকারকে সমর্থন দেয় না এবং এ ব্যাপারে দেশটির মত হল, বাশার আল-আসাদ সরকারে থাকলে কখনই সিরিয়া সমস্যার শান্তিপূর্ণ সমাধান হবে না। দেশটির এও মত যে, শেষ পর্যন্ত বাশার আল-আসাদ ক্ষমতা হারাবেন।http://gulfnews.com/news/uae/government/no-peace-as-long-as-al-assad-stays-mohammad-says-1.1277068 সিরিয়ার এই অবস্থানকে সৌদি আরব বা কাতার এর তুলনায় কম আগ্রাসী বলে মনে করা হয়। বরং মনে করা হয় যে দেশটি সিরিয়াকে সাহায্য করলেও আসাদ সরকারের বিরোধী চিন্তাধারা পোষণ করে। যদিও সংযুক্ত আরব আমিরাত, সিরিয়ার বিরোধী জোটকে সমর্থন দেয়, তবে সিরিয়ার আসাদ সরকারের সাথে দেশটির যোগাযোগ থাকার অভিযোগ পাওয়া গিয়েছে।  সংযুক্ত আরব আমিরাত, ২০১৪ সালে মার্কিন যুক্তরাষ্ট্রের নেতৃত্বাধীন জোটের সিরিয়া অভিযানে অংশগ্রহণ করে। এর পাশাপাশি দেশটি ২০১৫ সালে রাশিয়ার সামরিক বাহিনীর সিরিয়া অভিযানের প্রতিও নিজেদের সমর্থন ব্যক্ত করে। এছাড়াও সংযুক্ত আরব আমিরাত, ২০১৪ সালে সিরিয়ার বিদ্রোহী গ্রুপ সাউদার্ন ফন্টকেও আর্থিক সহায়তা প্রদান করে।  তথ্যসূত্র  বিষয়শ্রেণী:সংযুক্ত আরব আমিরাতের দ্বিপাক্ষিক সম্পর্ক বিষয়শ্রেণী:সিরিয়ার দ্বিপাক্ষিক সম্পর্ক বিষয়শ্রেণী:সংযুক্ত আরব আমিরাত–সিরিয়া সম্পর্ক
সৈয়দ আমির আলী (; জন্ম: ২৪ নভেম্বর, ১৯৭৮) সিন্ধু প্রদেশের করাচিতে জন্মগ্রহণকারী ও পাকিস্তানি বংশোদ্ভূত ওমানের আন্তর্জাতিক ক্রিকেটার। ওমান ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের দায়িত্ব পালন করে থাকেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করেন আমির আলী।   প্রারম্ভিক জীবন  ওমানে অভিবাসিত হবার পূর্বে পাকিস্তানের ঘরোয়া ক্রিকেটে সংক্ষিপ্তকালের জন্য খেলেন। সেখানে প্রথম-শ্রেণীর ক্রিকেটে করাচি হোয়াইটস এবং করাচি ব্লুজের প্রতিনিধিত্ব করেন।First-class matches played by Aamer Ali – CricketArchive. Retrieved 29 November 2015. কুয়েতে অনুষ্ঠিত ২০০৭ সালের এসিসি টুয়েন্টি২০ কাপে অভিষেক ঘটে তার।Miscellaneous matches played by Aamer Ali – CricketArchive. Retrieved 29 November 2015. ঐ বছরের শেষদিকে নামিবিয়ায় অনুষ্ঠিত ২০০৭ সালের বিশ্ব ক্রিকেট লীগ দ্বিতীয় বিভাগের প্রতিযোগিতায় খেলেন। খেলাগুলো লিস্ট এ ক্রিকেটের মর্যাদা পেয়েছিল।List A matches played by Aamer Ali – CricketArchive. Retrieved 29 November 2015. প্রতিযোগিতায় সংযুক্ত আরব আমিরাতের বিপক্ষে নিজস্ব সেরা ৪/৬৩ পেয়েছিলেন।   আন্তর্জাতিক ক্রিকেট  আন্তর্জাতিক প্রতিযোগিতাগুলোয় ওমান দলের নিয়মিত সদস্যরূপে অংশগ্রহণ করে আসছেন। ২০০৯ সালের বিশ্বকাপ বাছাই, ২০১২ সালের টুয়েন্টি২০ ও ২০১৫ সালের বিশ্ব টুয়েন্টি২০ বাছাইপর্বের খেলাগুলোয়ও অংশ নেন তিনি।Twenty20 matches played by Aamer Ali – CricketArchive. Retrieved 29 November 2015. তন্মধ্যে আফগানিস্তান দলের বিপক্ষে ৫ম স্থান নির্ধারণী খেলায় অংশ নেয়ার মাধ্যমে টুয়েন্টি২০ আন্তর্জাতিকে অভিষেক ঘটে তার।   ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় দলের অন্যতম সদস্যরূপে অন্তর্ভুক্ত হন। আয়ারল্যান্ডের বিপক্ষে প্রথম খেলায় ১৭ বলে ৫ বাউন্ডারি ও এক ছক্কার সাহায্যে ৩২ রান তুলে দলকে ২ উইকেটের ব্যবধানে জয় পেতে প্রভূতঃ সহায়তা করেন।   ম্যান অব দ্য ম্যাচ  <span style="color:black;">#<span style="color:black;">সিরিজ<span style="color:black;">প্রতিপক্ষ<span style="color:black;">মাঠ<span style="color:black;">তারিখ<span style="color:black;">খেলায় অবদান<span style="color:black;">ফলাফল ১ ২০১৬ আইসিসি বিশ্ব টুয়েন্টি২০ আয়ারল্যান্ড এইচপিসিএ স্টেডিয়াম, ধর্মশালা ৯ মার্চ, ২০১৬ ১-০-৯-০; ৩২ (১৭ বলা, ৫x৪, ১x৬)  ২ উইকেটে বিজয়ী।   তথ্যসূত্র    আরও দেখুন   যতীন্দার সিং  সুলতান আহমেদ  ওমান জাতীয় ক্রিকেট দল  ২০১৬ আইসিসি বিশ্ব টুয়েন্টি২০ দলসমূহ   বহিঃসংযোগ       বিষয়শ্রেণী:ওমানি ক্রিকেটার বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:ওমানের টুয়েন্টি২০ আন্তর্জাতিক ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:পাকিস্তানি বংশোদ্ভূত ক্রীড়াবিদ বিষয়শ্রেণী:ওমানে পাকিস্তানি অভিবাসনকারী
বিশ্ব হেপাটাইটিস দিবস,প্রতি বছর ২৮ জুলাই বিশ্বব্যাপী পালিত হয় ৷ দিবসটির উদ্দেশ্য হচ্ছে সারাবিশ্বে হেপাটাইটিস এ, বি, সি, ডি ও ই সম্পর্কে জনসচেতনতা তৈরি করা; রোগনির্ণয়, প্রতিরোধ ও প্রতিকার সম্পর্কে সচেতনতা তৈরি করা ৷ প্রতিবছর গোটা বিশ্বে হেপাটাইটিসে আক্রান্ত হয়ে প্রায় ১.৪ মিলিয়ন লোক মারা যায় ৷World Health Organization, World Hepatitis Day. Accessed 8 April 2014.  বিশ্ব হেপাটাইটিস দিবস বিশ্ব স্বাস্থ্য সংস্থার জরিপে অন্যতম আটটি অফিসিয়াল পাবলিক হেলথের মধ্যে একটি ৷ অন্যান্য দিবসসমূহ হলো বিশ্ব স্বাস্থ্য দিবস, বিশ্ব রক্তদাতা দিবস, বিশ্ব ইম্যুনাইজেশন সপ্তাহ, বিশ্ব যক্ষ্মা দিবস, বিশ্ব তামাক দিবস, বিশ্ব ম্যালেরিয়া দিবস এবং বিশ্ব এইডস দিবস।World Health Organization, WHO campaigns.   পটভূমি ২০০৮ সালের ২৮ জুলাই বিশ্ববাসীকে সচেতন করতে হেপাটাইটিস দিবস পালনের উদ্যোগ গ্রহণ করে ‘বিশ্ব হেপাটাইটিস অ্যালায়েন্স’। ২০১১ সালে বিশ্বস্বাস্থ্য সংস্থা বিশ্ব হেপাটাইটিস দিবসটিকে স্বীকৃতি দেয়। নোবেলবিজয়ী বিজ্ঞানী বারুচ স্যামুয়েল ব্লুমবার্গ হেপাটাইটিস-বি ভাইরাস আবিষ্কার করেন। তিনি এই রোগ নির্ণয়ের জন্য পরীক্ষাব্যবস্থা উন্নত করেন ও টিকা দেওয়া শুরু করেন। চিকিৎসাবিদ্যায় তাঁর এই অবদানকে স্বীকৃতি জানাতে তার জন্মদিনে (২৮ জুলাই) বিশ্ব হেপাটাইটিস দিবস পালিত হয়।আজ বিশ্ব হেপাটাইটিস দিবস, বাংলাদেশ প্রতিদিন, ২৮ জুলাই ২০২২ বাংলাদেশ বিশ্ব স্বাস্থ্য সংস্থার তথ্য মোতাবেক, বাংলাদেশে হেপাটাইটিস ‘বি’ ও ‘সি’ ভাইরাসে প্রায় ১ কোটি মানুষ আক্রান্ত। বেসরকারি হিসাবে হেপাটাইটিসে দেশে প্রতি বছর ২০ হাজারের বেশি মানুষের মৃত্যু হয়। সারা বিশ্বে হেপাটাইটিস ‘বি’ ও ‘সি’ ভাইরাসে সংক্রমিত ১০ জনের মধ্যে ৯ জনই জানেন না যে তার শরীরে এই ভাইরাস আছে। লিভার ফাউন্ডেশন অব বাংলাদেশ হেপাটোলজি সোসাইটির এক গবেষণায় বলা হয়েছে, জন্ডিস নিয়ে হাসপাতালে চিকিৎসা নিতে আসা রোগীদের শতকরা ৭৬ ভাগ হেপাটাইটিস ভাইরাসে আক্রান্ত।আজ বিশ্ব হেপাটাইটিস দিবস, বাংলাদেশ প্রতিদিন, ২৮ জুলাই ২০২২  তথ্যসূত্র   বহিঃসংযোগ   বিশ্ব হেপাটাইটিস দিবস, বিশ্ব স্বাস্থ্য সংস্থা  বিশ্ব হেপাটাইটিস দিবস, World Hepatitis Alliance  বিশ্ব হেপাটাইটিস দিবস, Hepatitis C Trust UK  বিষয়শ্রেণী:স্বাস্থ্য সচেতনতা দিবস বিষয়শ্রেণী:গণস্বাস্থ্য শিক্ষা বিষয়শ্রেণী:হেপাটাইটিস বিষয়শ্রেণী:বিশ্ব স্বাস্থ্য সংস্থা বিষয়শ্রেণী:আন্তর্জাতিক উদ্‌যাপন বিষয়শ্রেণী:জুলাই উদ্‌যাপন
কৃষ্ণকায় মেছো পেঁচা (Bubo flavipes) হল প্যাঁচা প্রজাতির একধরনের পাখি। এদেরকে অন্যান্য মেছো পেঁচাদের সাথে একইভাগে রাখা হয় যার নাম হল কেটুপা, কিন্তু এই দলটা আপেক্ষিক ভাবে ঈগল পেঁচাদের দলে পড়ে যায়, যার নাম হল বুবো।  এই টিপিকাল আউলদের প্রধানত পাওয়া উপক্রান্তীয় অঞ্চলে এবং বনাঞ্চলে। এদের প্রধান বিস্তার হল বাংলাদেশ, ভুটান, চীন, ভারত, লাওস, মায়ানমার, নেপাল, তাইওয়ান এবং ভিয়েতনাম। এরা প্রধানত মাছ খায়, এছাড়াও কাঁকড়া, চিংড়ি, ব্যাঙ, ব্যাঙ্গাচি, টিকটিকি, সাপ, এবং ছোটো ছোটো প্রাণী খায় যেমন গন্ধমূষিক, এবং ইঁদুর, বাদুড় ইত্যাদিও খেয়ে থাকে। এরা এছড়াও পাখি শিকার করে, যার মধ্যে একটা হল মান্দারিন হাঁস, যাদেরকে প্রধানত তাইওয়ানে দেখতে পাওয়া যায়। এই পেঁচা একটা নদীর ওপরে ৫.৫ থেকে ৭.৭ কিলোমিটার জায়গা নিজের দখলে রাখে।  নোট  তথ্যসূত্র  Sun, Y., Y. Wang, and K. A. Arnold. 1997. Notes on a nest of Tawny Fish-Owls at Sakatang Stream, Taiwan. J. Raptor Research 31：387-389.  Sun, Y. and Y. Wang. 1997. Tawny fish owl activity pattern. Wilson Bull. 109：377-381.  Sun, Y., Y. Wang, and C. Lee. 2000. Habitat selection by tawny fish owl (Ketupa flavipes) in Taiwan. J. Raptor Research 34：102-107.  Sun, Y., H. WU, and Y. Wang. 2004. Predation by Tawny Fish-Owls at fish farms in Taiwan. J. Raptor Research 38(4): 326-333.  Wu, H, Y. Sun, Y. Wang, and Y. Tseng. 2006. Food habits of Tawny Fish-Owls in Sakatang Stream, Taiwan. J. Raptor Research 40: 111-119.  বিষয়শ্রেণী:বুবো বিষয়শ্রেণী:বাংলাদেশের পাখি বিষয়শ্রেণী:নেপালের পাখি বিষয়শ্রেণী:ভুটানের পাখি বিষয়শ্রেণী:ভারতের পাখি বিষয়শ্রেণী:১৮৩৬-এ বর্ণিত পাখি বিষয়শ্রেণী:উত্তর ভারতের পাখি বিষয়শ্রেণী:পূর্ব হিমালয়ের পাখি বিষয়শ্রেণী:চীনের পাখি বিষয়শ্রেণী:হংকংয়ের পাখি বিষয়শ্রেণী:তাইওয়ানের পাখি বিষয়শ্রেণী:লাওসের পাখি বিষয়শ্রেণী:ভিয়েতনামের পাখি বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা